Drukproduksie en grafiese ontwerp - NAB Show News deur Broadcast Beat, amptelike uitsaaier van NAB Show - NAB Show LIVE
Tuis » Werk » Drukproduksie en grafiese ontwerp
Werksopening: Drukproduksie en grafiese ontwerp
maatskappy: Rekenaarontwerp Konsultasiediens, LLC
plek: Lexington SC US
Die drukproduksie- en grafiese ontwerpposisie is ook swaar op drukproduksie met grafiese ontwerpwerk.
vorige: SMPTE Hollywood-afdeling om die oorgang na 'n wye kleurspektrum op September-vergadering aan te spreek
volgende: Switch Media onthul VOD2Live vir maklike bekendstelling van regstreekse OTT-kanale Fees vir Afrikaans in Amsterdam gehou | Netwerk24
Deur Laetitia Pople 16 September 2018 18:48
Die vierde Festival voor het Afrikaans word op 22 en 23 September in die Vlaams Cultuurhuis de Brakke Grond in Amsterdam aangebied. Die fees laat die kollig val op kuns en kultuur in Afrikaans.
Die eerste opvoering van ’n Nederlands-Afrikaanse teaterproduksie, Krotoa: Eva van die Kaap, gaan by die geleentheid te sien wees. Dit handel oor Krotoa (1643-1674) wat as tolk in die huis van Jan van Riebeeck gewerk het. Sy was die niggie van die Khoi-stamhoof Autshumao aan die Kaap. Dit word deur Basil Appollis geregisseer.
Vanjaar tree die digter Antjie Krog saam met die rapkunstenaar Churchil Naudé en die skrywer-sanger Jolyn Phillips op.
Die sangers Laurika Rauch en Gert Vlok Nel is op die musiekprogram asook die musiekkollektief Die Wasgoedlyn onder aanvoering Riku Lätti.
Sandra Prinsloo voer haar feestreffer Moedertaal op, ’n solostuk oor verlies en oudword. Die veteraanaktrise neem ook deel aan ’n praatjie oor meertaligheid.
Zelda la Grange, skrywer en persoonlike assistent van Nelson Mandela, lewer ook ’n praatjie.
Die Taalunie bied die Sondag ’n gesprek oor meertaligheid aan wat gemodereer word deur Magriet van der Waal, hoogleraar in Suid-Afrikaanse letterkunde aan die Universiteit Amsterdam. Deelnemers aan die gesprek is onder andere die taalkundige Jan ten Thije van die Universiteit Utrecht, Ellen-Rose Kambel, direkteur van die Rutu-stigting, wat meertaligheid en interkulturele onderwys bevorder, Prinsloo, Appollis, Philips en die rolprentmaker Anina Peens. Peens se dokumentêr Fonteine in die Dorsland handel oor swart Afrikaanssprekendes.
Churchil Naudé tree op by die Festival voor het Afrikaans in Amsterdam later vandeesweek.
Die kunskenner Wilhelm van Rensburg gee ’n gratis praatjie oor Afrikaanse skilderkuns waarin hy bestek neem van die afgelope 100 jaar. Voor die geleentheid kan besoekers aan die fees ook kunswerke wat hulle besit, voorlê – voorkeur word gegee aan werke met sterk Nederlandse wortels soos Anton van Wouw, Pieter Wenning, Frans Oerder en J.H. Pierneef. Werke van kunstenaars wat in Amsterdam woon soos Marlene Dumas en Moshekwa Langa is ook welkom.
Twee rolprente draai op die fees: Ellen: Die storie van Ellen Pakkies van Daryne Joshua en Simon Barnard se Die rebellie van Lafras Verwey.
Tradisionele kerriegeregte sal op die spyskaart wees en Sondag word ’n braai aangebied.
Besoek festivalvoorafrikaan.nl vir meer inligting asook die aanskaf van kaartjies. Festival voor het Afrikaans is ’n projek van Zuid-Afrikahuis in samewerking met onder meer Naspers, die Van Ewijck-stigting, Dagbreek Trust en Het Jan Marais Nationale Fonds.
Meer oor: Antjie Krog | Laurika Rauch | Amsterdam | Nederland